Ved en uheldig fejl var det mandag aftens vejrudsigt, der blev sendt på TV2 Nord, da nyhedsudsendelsen tirsdag aften klokken 19.30 rullede over skærmen. Men nordjyderne skal selvfølgelig ikke snydes for den rigtige og opdaterede version af vejrudsigten fra TV2 Vejret, selv om det ikke ligefrem er noget at skrive hjem om. De kommende dage byder godt nok på et kig til solen, men også en hel del regn og masser af skyer. Det er vel nok, hvad man kan kalde et rigtig kedeligt efterårsvejr, og selv om kalenderen siger december, er der endnu ikke udsigt til meget sne - i koldeste tilfælde falder nedbøren som slud de kommende dage. Du kan se hele vejrudsigten for onsdag og de kommende dage øverst i artiklen.

Referat:
Det bliver et halvtrist vintervejr de næste dage i Nordjylland, hvor der varsles regn og kun en smule sol.